המזמור מכיל ארבע עשרה פסוקים והוא שיר שבח ותודה ממי שזכה בקרבת האל, "אַשְׁרֵי תִּבְחַר וּתְקָרֵב"(ה). והקרובים זוכים גם בשפע רב של ביטחון, יחס ורוב טובה:"נִשְׂבְּעָה בְּטוּב בֵּיתֶךָ".
המשורר שמח על הביטחון ותשומת הלב מהאל "בְּצֶדֶק תַּעֲנֵנוּ... מִבְטָח כָּל קַצְוֵי אֶרֶץ"(ו'-ט'), הכי בטוח כשהמענה והביטחון מגיעים ממי שברא את העולם ושולט בו "מֵכִין הָרִים בְּכֹחוֹ" ו"מַשְׁבִּיחַ שְׁאוֹן יַמִּים" עד שאפילו במקומות הכי נידחים "יִּירְאוּ יֹשְׁבֵי קְצָו‍ֹת מֵאוֹתֹתֶיךָ".
ובסוף יגיע גם השפע הגשמי "פָּקַדְתָּ הָאָרֶץ וַתְּשֹׁקְקֶהָ רַבַּת תַּעְשְׁרֶנָּה"(י'-י"ד) שפע של גשם שמצמיח יבול מבורך שכל הטבע נהנה ממנו ואומר שירה, "יִתְרוֹעֲעוּ אַף יָשִׁירוּ"
קרן ואלר
קובץ לוג
במערכות ממוחשבות, קובץ לוג הוא קובץ שבו נרשמים אירועים חשובים בפעולת המערכת, לשם בקרה של פעולת המערכת ולמטרות נוספות.
דוגמאות:
עיצוב קובץ הלוג הוא חלק מעיצוב המערכת, וכולל קביעה של פרטים שיירשמו בו.
אסדרה של תוכנה, כגון SOX, PCI DSS, HIPAA דורשת קיומו של קובץ לוג.
Syslog הוא תקן מבוסס UDP לקובץ לוג של מסרים אלקטרוניים. בשנת 2009 החליטה IEEE להפוך את Syslog לתקן - .
Log4j היא ספריית קוד פתוח מבוססת Java, חלק ממיזמי קרן התוכנה אפאצ'י, המשמשת לניהול קובצי לוג.
קופי
קופר קוך
קופר קוך (באנגלית: Cooper Koch, נולד ב-16 ביולי 1996) הוא דוגמן ושחקן קולנוע וטלוויזיה אמריקאי.
ביוגרפיה.
קופר קוך גדל בוודלנד הילס. הוא קיבל תואר ראשון במשחק מבית הספר פייס לאמנויות הבמה בניו יורק וסיים את לימודיו במאי 2018. קופר מיוצג על ידי סוכנויות השחקנים Innovative Artists, Silver Lining Entertainment ובסוכנות הדוגמנים וילהלמינה. הוא נכדו של המפיק הוק קוך. מתגורר כיום בלוס אנג'לס.
קריירה.
הופעתו הראשונה בסרט קולנוע הייתה בגיל 11 לצד אנתוני הופקינס בסרט הקולנוע עדות שבורה.
בשנת 2017 שיחק בסרט הקצר "Mine". בשנים 2018–2019 שיחק בסרטים קצרים ובתפקיד אורח וסדרת הטלוויזיה "West 40s". בשנת 2019 שיחק בסרט הטלוויזיה "Less Than Zero" לצד אוסטין אברמס. באותה שנה השתתפו השניים בסרט הקצר "Decadeless ".
קוך שיחק בתפקיד ראשי לצד אוסטין לרקין במחזה מאת דניס בוש, "Head First" שהוצג בפסטיבל "fresh fruit festival" לרגל 50 שנה למהומות סטונוול.
בשנת 2020 שיחק בתפקיד ראשי בסרט הטלוויזיה "A New York Christmas Wedding" בהפקת נטפליקס לצד כריס נות'. באותה שנה שיחק בשני פרקים של סדרת הטלוויזיה "Power Book II: Ghost".
קוך לוהק לתפקיד בסרט המתח הלהטב"י "Whistler Camp" לצד קווין בייקון ואנה קלמסקי. הסרט עתיד לצאת לאקרנים בשנת 2022. בשנה זו עתיד לצאת הסרט "Swallowed" בכיכובו.
יוצא לאור
"יוצא לאור" הוא שיר שכתב, הלחין וביצע אהוד בנאי. השיר יצא לאור בשנת 1996 מתוך האלבום "עוד מעט".
רקע לשיר.
אהוד בנאי, נולד ב-31 במרץ 1953, הוא משורר, יוצר, גיטריסט, מלחין וזמר. הוא מכונה גם "האיש עם הכובע", "הרוקר עם הגיטרה", "היהודי עם הכיפה" ו"האומן שידע להיות הכול". אהוד התיישב בבית נטוש בוואדי בראש פינה ו-16 שנים לאחר מכן, כבר נהפך לאומן מוכר. השירים שלו הם הקשר בין החלומות למציאות הקשה שלו, בין העבר להווה עם מבט לעתיד. בשיריו ובספריו הוא מספר את סיפור חייו, משתדל לזכור הכול ולא להחסיר אף פרט. בראיון לאסף נבו, הדגיש שחשוב לו שידעו על הדרך שעבר, שידעו מה הסיפורים מאחורי השירים שלו ומאין באו.
בשנת 1977 בראש פינה, בנאי היה שכן של אדם בשם נחמן פרקש, פושע, אשר ברח מהכלא כמה פעמים. יום אחד פרקש הגיע לצריפו של בנאי ובמהלך ביקורו, בנאי אמר לו כי ברצונו לשוט מעבר לים, לכרתים. פרקש כיוון את אהוד אל "השביל של הוואדי" וסיפר לו כי השביל ממשיך עד צפת, עובר דרך חיפה והים ומגיע הישר לכרתים. שיחה זו הובילה לשורה: "השביל הזה מתחיל כאן".
אהוד בנאי כתב שיר על המסע שעבר, מסע רוחני ופיזי. הוא סיפר על המקומות שראה, ואמר כי "חלקם יפים, חלקם יפים פחות". מילותיו של פרקש נגעו לליבו של בנאי, מאחר שנבואתו התגשמה. האנשים שאהוד פגש שם נשארו עמו עד היום. נוסף על כך, בנאי מספר כי לאחר כמה שנים, כאשר ביקר בראש פינה, החליט לבקר בוואדי. בעודו מסתכל על הוואדי, נזכר בנאי במילותיו של פרקש; על היותו בודד ותימהוני, עם שיער בעננים וגיטרה, פוסע צעדים ראשונים ומהוססים בעולם הכתיבה והנגינה, בעל שאיפות, חסר ביטחון "ומתחיל ללכת לאט לאט על השביל הזה ויוצא לחיים חדשים בעיר הגדולה" כפי שכתב בשירו. אז, לדבריו, הוא הוציא עט והחל לכתוב במחברתו בשטף צלול ופתאומי את כל השיר.
זן נדיר (שיר)
השיר "זן נדיר", שיצא במאי 1992, הוא שיר עברי שנכתב על-ידי מאיר גולדברג, הולחן על-ידי קורין אלאל ועובד על ידי יהודית רביץ. אלבומה של אלאל "זן נדיר" נקרא בשם השיר, שהיה שיר הנושא של האלבום והפך ללהיט. הוא הוצג כמועמד למצעדי הפזמונים השבועיים של רשת ג' בשנת 1992.
הצלחה מסחרית.
השיר "זן נדיר" מתוך אלבומה של אלאל לא זכה להצלחה מסחרית, אך היה השיר הפופולרי ביותר מתוך האלבום. במצעד השנתי תשנ"ב (1992) של רשת ג' הוא זכה להצלחה, ודורג במקום התשיעי.
משמעויות.
על פי הסופר והעורך אלי אשד, השיר מדבר על חוסר הביטחון של האנשים שפוגשים ביום יום, שמתביישים בזהותם ושאינם גאים בעצמם. הביישנות וחוסר הביטחון גורמים להם, מטאפורית, "להישאב אל תוך הקירות או אל האדמה", כפי שנכתב בשיר "נצמדים לקירות הבתים". לדבריו יש בשיר שלל רמזים למחשבות אובדניות של אנשים כאלה, שרק מחפשים מקום להימלט אליו. מקומות אלה נמצאים מתחת לאדמה, ובאים לידי ביטוי בשיר על-ידי המילים "מקלט" ובאמצעות הצירוף "ספינה שטובעת". הצירוף של הספינה הטובעת ממחיש בצורה ישירה את המחשבות האובדניות. בפזמון השיר טוענים אלאל וגולדברג שאין למחשבות אלו סיבה ושכל אחד מאיתנו שונה ומיוחד, ומבטאים זאת על ידי המטאפורה העיקרית בו שמופיעה בפזמון ובשמו "זן נדיר".
הקשר לחיי קורין אלאל.
בראיון לכלכליסט סיפרה אלאל שהיא מוזיקאית פגועת נפש מגיל צעיר: "פיזית, הידיים שלי שרוטות לגמרי, מזה שניסיתי להפריד בין החתולה לכלב. אבל השריטה שלי היא שאני מקללת. הבן שלי אומר לי 'אמא, תפסיקי לקלל' ואני אומרת לו שאני לא מקללת, זה יוצא לי. אבל יש לזה סיבה: בתוניס למדתי במנזר עד גיל 8 והייתי צריכה להצטלב כל בוקר. סבא שלי, שהיה יהודי דתי, אמר לי שכשאני עושה את זה אני צריכה לקלל וכל בוקר קיללתי. כשבגרתי סיפרתי את זה לחבר דתי שאמר שיהודי ספרד היו צריכים לקלל כדי לבטל את הצליבה, וכל היהודים שידעו את זה ניצלו. אז כל פעם אני שמחה כשאני מקללת".
נוסף לכך, העידה על עצמה שהיא אמא חרדתית לשני ילדיה. בכל פעם שהטלפון מצלצל היא מתחילה לפחד, והוסיפה שהיא "מתה להפסיק לעשן". נחום שחל טוענת בכתבתה, שדבריה של אלאל מסבירים את השוני שלה מהסביבה ומדוע אינה מתנהגת בדרך "מוסרית". עם זאת, היא לא מתביישת בכך ולא רואה פגם בהתנהגותה אלא היא מבטאת בדרך זו את הייחודיות שלה, ועל כך מדבר השיר "זן נדיר" שכל אחד מאיתנו שונה, ואין בכך פסול.
ביצועים נוספים.
מלבד הביצוע של קורין אלאל, ביצעו גרסאות כיסוי של השיר להקת "דיימונד'ז", יהודית רביץ, קורין אלאל והמכשפות, קורין אלאל ויהודית רביץ ותומר רז.
גרסה נוספת לשיר בסגנון פופ אלקטרוני מבוצעת על ידי הזמרת והמפיקה מיקה שדה. גרסה זו עמדה בראש הפלייליסט אינדי ישראלי בספוטיפיי.
עד מחר
"עד מחר" הוא פזמון שנכתב, הולחן ובוצע על-ידי אביתר בנאי. השיר יצא ב-24 במאי 2009 באלבומו של בנאי "לילה כיום יאיר". השיר זכה בתואר "שיר השנה" במצעד הפזמונים העברי השנתי של גלגלצ לשנת תשס"ט.
משמעות השיר.
השיר "עד מחר" מספר על אישה שיש לה מחשבות עצובות ומפחידות שממלאות את ליבה ומזיקות לה. נוסף לכך, השיר מספר על טיולים בשעת זריחה אחרי לילה בלי שינה, על הליכות מהירות בפארק הירקון שמטרתן להרפות את המתח המכאיב ועל ציפייה גדולה לחסד ולאהבה. הרגש של אביתר בנאי מועבר דרך מנגינה מעוררת געגועים. הוא פונה לאישה כמי שמציע את האפשרויות האחרות בחייה שהן להשתחרר או לברוח, בריחה ספונטנית לאור הזריחה בלי שמישהו ירדוף אחריה. למעשה השיר מתאר את הבריחה מהדברים הפנימיים שגורמים לעייפותה, עד שתחזור חזרה לחייה הרגילים.
הפזמון, שכולל שלוש מילים בלבד "בוא עד אליי", מספק פתרון רגשי, שאומר כמו שם השיר "עד מחר" אבל שוב, בצורה פחות מפורשת. מי בא אל מי? לא ברור. ככל הנראה זה בנאי שקורא לעצמו.
פרסים.
האלבום "לילה כיום יאיר" זכה למעמד של אלבום פלטינה. "עד מחר" זכה בתואר "שיר השנה" במצעד הפזמונים העברי השנתי של גלגלצ לשנת תשס"ט.
לתמונת אמא
השיר "לתמונת אמא" נכתב על-ידי לאה גולדברג בשנת 1933. השיר מציג מערכת יחסים מורכבת בין אם לבתה.
רקע על השיר ופרשנויות.